CELEX: 62018CN0751
Language: mt
Date: 2018-12-03 00:00:00
Title: Kawża C-751/18: Talba għal deċiżjoni preliminari mressqa mit-Tribunal Arbitral Tributário (Centro de Arbitragem Administrativa – CAAD) (il-Portugall) fit-3 ta’ Diċembru 2018 – Totalmédia – Marketing Directo e Publicidade SA vs Autoridade Tributária e Aduaneira

4.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 82/10
            
         
      Talba għal deċiżjoni preliminari mressqa mit-Tribunal Arbitral Tributário (Centro de Arbitragem Administrativa – CAAD) (il-Portugall) fit-3 ta’ Diċembru 2018 – Totalmédia – Marketing Directo e Publicidade SA vs Autoridade Tributária e Aduaneira
      (Kawża C-751/18)
      (2019/C 82/09)
      Lingwa tal-kawża: il-Portugiż
      
         Qorti tar-rinviju
      
      Tribunal Arbitral Tributário (Centro de Arbitragem Administrativa – CAAD)
      
         Partijiet fil-kawża prinċipali
      
      
         Rikorrenti: Totalmédia – Marketing Directo e Publicidade SA
      
         Konvenuta: Autoridade Tributária e Aduaneira
      
         Domandi preliminari
      
      
                  1)
               
               
                  Meta jiġi interpretat fis-sens li, wara l-amalgamazzjoni inversa, l-interessi u l-ħlasijiet finanzjarji oħra tas-self meħud ma’ terzi jew ma’ soċji (li jkunu jistgħu jitnaqqsu mill-kumpannija inkorporata, fil-każ li ma jkunx hemm amalgamazzjoni) għall-akkwist tal-kapital tal-kumpannija sussidjarja li tkun qiegħda tinkorpora, trażmessi b’effett tal-amalgamazzjoni, ma jibqgħux suġġetti għal tnaqqis fiskali mill-profitti tal-kumpannija li tkun qiegħda tinkorpora, l-Artikolu 23(1)(c) tal-Código do IRC (il-Kodiċi tat-Taxxa fuq id-Dħul tal-Persuni Ġuridiċi, fil-verżjoni tagħha fis-seħħ fl-2013, hija kompatibbli mad-dritt Ewropew, b’mod speċifiku, fis-sens li dan in-nuqqas ta’ tnaqqis tal-oneri fiskali jista’ jikkostitwixxi ostakolu jew restrizzjoni għall-operazzjonijiet ta’ konċentrazzjoni koperti mid-Direttiva tal-Kunsill 2009/133/KE (1), bi ksur tal-prinċipji u għanijiet tagħha u, kif ukoll, l-Artikolu 4 tiegħu?
               
            
                  2)
               
               
                  Fil-każ li r-risposta għall-ewwel domanda tkun fis-sens li dan in-nuqqas ta’ tnaqqis fiskali tal-oneri finanzjarji huwa kompatibbli mad-Direttiva, dan jibqa’ jgħodd fid-dawl taċ-ċirkustanza li tali korrezzjoni ma tkunx twettqet fuq il-bażi tal-dispożizzjoni kontra l-abbuż tad-Direttiva (Artikolu 15) jew tal-liġi nazzjonali li tirriproduċiha (Artikolu 73(10) tal-Kodiċi tat-Taxxa fuq id-Dħul tal-Persuni Ġuridiċi, iżda fuq il-bażi ta’ dispożizzjoni oħra tal-liġi nazzjonali (Artikolu 23 tal-Kodiċi tat-Taxxa fuq id-Dħul tal-Persuni Ġuridiċi)?
               
            
         (1)  Direttiva tal-Kunsill 2009/133/KE tad-19 ta’ Ottubru 2009 dwar is-sistema komuni ta’ tassazzjoni applikabbli għal mergers, diviżjonijiet, diviżjonijiet parzjali, trasferimenti ta’ assi u skambji ta’ ishma li jikkonċernaw kumpanniji ta’ Stati Membri differenti u għat-trasferiment tal-uffiċċju reġistrat ta’ SE jew SCE bejn Stati Membri (ĠU 2009, L 310, p. 34).